David Burke (Jason Sudeikis) er en mangeårig doplanger fra Denver som blir frastjålet pengene fra narkohandelen. Han blir fraktet til distributøren hans som truer med å drepe ham hvis han ikke frakter "en smule" marihuana fra Mexico til USA. Han skal bare oppgi navnet «Pablo Chacon» (distributørens alias i Mexico) når han kommer dit. Siden David tror at han vil vekke mistenksomhet ved å hente dopet alene lager han en falsk familie for å få større troverdighet. Som falsk sønn velger han Kenny (Will Poulter) en 18 år gammel mann som bor i den samme blokka som han, Carey (Emma Roberts) som datter, ei jente som har rømt hjemmefra og som kone velger han Sarah «Rose» (Jennifer Aniston) en stripper som også bor i den samme blokka. De kaller seg for «the Millers». De klarer å komme seg til den meksikanske grenseovergangen og møter i køen der på et ektepar som heter Fitzgerald. De kommer seg så vidt igjennom grensekontrollen. Framme ved stedet de skal hente dopet, oppdager David at det ikke var «en smule» dop, men to tonn. Handelen går greit for seg og de er på tilbake til USA. Men, senere får vi se at «Pablo Chacon» er en helt annen mann, og ikke distributøren som løy til David.